SAD i Rusija režu nuklearne arsenale na 1550 bojevih glava
Broj bombardera i krstarećih raketa dalekog dometa bit će ograničen na manje od 800
SAD i Rusija potpisat će sporazum o smanjenju nuklearnih arsenala 8. travnja u Pragu Sporazum o smanjenju broja dalekometnih nuklearnih raketa zamijenit će američko-ruski sporazum START-1, koji se bavio sličnom problematikom, a potpisali su ga 1991. američki predsjednik George Herbert Walker Bush i sovjetski čelnik Mihail Gorbačov. Sporazum START-1 stupio je na snagu 1994. a prestao važiti 5. prosinca prošle godine. Daryl Kimball iz privatne znanstveno-istraživačke firme Arms Control Association kaže da je START-1 pomogao da se okonča hladni rat. U travnju prošle godine, Washington i Moskva započeli su pregovore o dodatnom smanjenju nuklearnih arsenala. Daryll Kimball govori o tome što nosi novi sporazum. John Isaacs, direktor Centra za kontrolu naoružavanja, kaže da novi sporazum također prati precizan sustav provjere. Za vrijeme pregovora o novom sporazumu bilo je očito da Rusiju najviše smetaju američki planovi o protu-raketnoj obrani, pogotovo kada je postojala opcija da radari i presretači budu postavljeni u Središnjoj Europi. John Isaacs kaže da je taj problem riješen. Novi američko-ruski sporazum o smanjenju nuklearnih arsenala bit će potpisan 8. travnja u Pragu. Nakon toga, trebaju ga ratificirati ruska Duma i Senat Sjedinjenih Država. U Senatu, da bi bio ratificiran, za sporazum mora glasati najmanje 67 od sto senatora. John Isaacs kaže da je 'oprezno optimističan' kada je u pitanju senatska ratifikacija. U vezi ratifikacije novog američko-ruskog sporazuma o smanjenju nuklearnih arsenala, američka državna tajnica Hillary Clinton je rekla da su 'na planu nacionalne sigurnosti uvijek bila stvarane velike dvostranačke većine.' 'Ne vidim zbog čega tako ne bi bilo i u ovom slučaju' – rekla je državna tajnica.